27/08/2012 | Administración LocalMunicipal
Arteixo
Secretaría Xeral
Bases das axudas para mellora da mobilidade dos estudantes de grao profesional de música

O Concello de Arteixo publica a convocatoria de subvención para mellora da mobilidade dos estudantes de Grao Profesional de Música (Conservatorio Obradorio), aprobadas pola Xunta de Goberno Local, en sesión ordinaria, do un de agosto de dous mil doce. O Concello de Arteixo convoca axudas para a mobilidade dos estudiantes de grao profesional de música que cursan os seus estudios no centro educativo Obradoiro (A Coruña), nas que investirá un total de 3.000,00 €, con carga o partida 33048900 do Orzamento Municipal do ano 2012 e que se rexerán polas seguintes bases: Os interesados poderán presentar as súas solicitudes ata o 20 de outubro do ano que andamos no Rexisto Xeral do Concello de Arteixo. PRIMEIRA.- Estas bases regularán a concesión de axudas anuais, para millorar a mobilidade ata o lugar de estudio, a estudiantes de grao profesional de música que realizan os seus estudios no centro educativo Obradoiro (A Coruña) que estean empadroados e residan durante o curso escolar no Concello de Arteixo. Non poderán solicitar ditas axudas estudiantes que vivan a unha distancia menor ou igual a 2 km do centro de ensino ou non estivesen matriculados no devandito Centro mediante o convenio suscrito polo Concello e PROEDUCO. SL. SEGUNDA.- Para o curso 2012/20123 concederánse un máximo de 150,00 € por alumno/a Destínanse para financiar este programa 3.000 € do presuposto municipal. De non solicitarse todas as axudas a cuantía económica reverterá á partida presupostaria. TERCEIRA.- O Concello abonará nun só pagamento a axuda concedida, trala súa concesión. CUARTA.-As solicitudes presentaránse, ata o 20 de outubro 2012 (incluído), no Rexistro Xeral do Concello, acompañadas da seguinte documentación: -Solicitude normalizada que será facilitada polo SM de Cultura -Declaración doutras axudas recibidas ou solicitadas (públicas ou privadas) -Copia da matrícula no curso 2012-2013 -Copia do DNI do solicitante e títores -Designación de conta bancaria segundo modelo facilitado polo SM de Cultura QUINTA.- As solicitudes serán avaliadas nunha comisión constituída pola concelleira de cultura, a concelleira de servizos económicos e a coordinadora técnica de cultura do Concello de Arteixo. SEXTA.- Esta axuda considérase compatible con calqueroutra axuda para o mesmo fin sempre que non superen o 100% do gasto, aínda que a persoa solicitante deberá asumir as responsabilidades derivadas de solicitar varias axudas para o mesmo fin fronte a outras administracións ou entidades. SÉTIMA.- O bó uso de ditas axudas, xustificarase no mes de xuño, presentando copia da certificación das notas do curso, tanto de asignaturas anuais coma cuatrimestrais. No caso de non rematar o curso completo, poderá exisirlle o reintegro da cantidade proporcional non utilizada debidamente. Así mesmo deben acreditar que cumpren cos requisitos para ser beneficiario de subvencións establecidos no artigo 13 da Lei 38/2003, xeral de subvencións, con especial referencia á Declaración xurada de que se atopa ao corrente coas obrigas tributarias, coa Seguridade Social e co Concello de Arteixo. OITAVA.- O Concello resérvase o dereito de esixir o reintegro total ou parcial da bolsa concedida ao alumnado que non xustifique a súa permanencia nos estudos ata o remate do curso escolar, ou no caso de demostrarse irregularidades na documentación. Por delegación, Decreto de Alcaldía 989/2011 Celina Varela Suárez, Concelleira de Cultura Arteixo, 17 de agosto de 2012